CELEX: 62010TN0188
Language: mt
Date: 2010-04-26 00:00:00
Title: Kawża T-188/10: Rikors ippreżentat fis- 26 ta’ April 2010 — DTL Corporación vs UASI — Gestión de Recursos y Soluciones Empresariales (Solaria)

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/55
            
         
      Rikors ippreżentat fis-26 ta’ April 2010 — DTL Corporación vs UASI — Gestión de Recursos y Soluciones Empresariales (Solaria)
      (Kawża T-188/10)
      (2010/C 161/86)
      Lingwa tar-rikors: l-Ispanjol
      
         Partijiet
      
      
         Rikorrenti: DTL Corporación, SL (Madrid, Spanja) (rappreżentant: C. Rueda Pascual, avukat)
      
         Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
      
         Parti oħra quddiem il-Bord tal-Appell: Gestión de Recursos y Soluciones Empresariales, SL (Pamplona, Spanja)
      
         Talbiet tar-rikorrenti
      
      
                  —
               
               
                  tannulla d-deċiżjoni, tas-17 ta’ Frar 2010, mogħtija mit-Tieni Bord tal-Appell tal-UASI fil-Każ R 767/2009-2;
               
            
                  —
               
               
                  tissostitwixxiha b’deċiżjoni li tiċħad l-oppożizzjoni magħmula minn Gestión de Recursos y Soluciones Empresariales, SL kontra l-Applikazzjoni għat-trade mark Komunitarja Nru 5 153 325“SOLARIA”, u tippermetti li din it-trade mark Komunitarja ma tiġix irreġistrata biss fil-klassi 41 iżda wkoll għas-servizzi kollha mitluba fil-klassijiet 37 u 47; tikkundanna lill-parti li topponi għall-ispejjeż tal-proċedimenti ta’ oppożizzjoni u tal-appell quddiem il-UASI;
               
            
                  —
               
               
                  tikkundanna lill-UASI, u lill-partijiet l-oħra li jopponu dan ir-rikors, għall-ispejjeż.
               
            
         Motivi u argumenti prinċipali
      
      
         Applikant għat-trade mark Komunitarja: DTL Corporación, SL.
      
         Trade mark Komunitarja kkonċernata: Trade mark figurattiva li tinkludi l-element verbali “SOLARIA” (Applikazzjoni għar-reġistrazzjoni Nru 5 153 325), għal servizzi fil-klassijiet 37, 41 u 42.
      
         Proprjetarju tat-trade mark jew tas-sinjal invokat insostenn tal-oppożizzjoni: Gestión de Recursos y Soluciones Empresariales, SL.
      
         Trade mark jew sinjal invokat insostenn tal-oppożizzjoni: Trade mark figurattiva Spanjola li tinkludi l-element verbali “SOLARITA” (Nru 2 689 747), għal servizzi fil-klassijiet 37 u 42
      
         Deċiżjoni tad-Diviżjoni tal-Oppożizzjoni: Oppożizzjoni milqugħa parzjalment.
      
         Deċiżjoni tal-Bord tal-Appell: Appell miċħud
      
         Motivi invokati: Interpretazzjoni u applikazzjoni żbaljata tal-Artikolu 8(1)(b) tar-Regolament Nru 207/2009 dwar it-trade mark Komunitarja.